salamat sa nagpaunang alingawngaw na ito, ang pagkasabik ng taoy naragdagan, at mula pa sa araw na sinusundan ng palabas, araw na idinating ng mga artista, ay walang napag uusapan kundi ang pagpasok sa unang pagtatanghal. sapol ng lumabas ang mapupulang kartel na nagbabalita nang les cloches de corneville ang mga nanaloy humanda na sa pagdiriwang ng kanilang tagumpay. sa ilang kawanihan, ay hindi na pinalalakad ang panahon sa pagbabasa ng mga pahayagan, kundi dinudumog ang mga kasaysayang limbag nang palalabasin, nangagbabasa ng mga nobelang pranses, at ang maramiy tumutungo sa palikuran na nagpapakunwaring iniiti upang makasangguni lamang ng palihim sa munting diksionariong pangbulsa.